text: [{"text_idx": "#000002", "text": "panggamhanan sa munisipyo sa Carrascal, Surigao del Sur ubos sa administrasyon\nni Mayor Vicente H. Pimentel, III miduyog sa tinuig nga kasaulogan sa tibuok\nnasud- ang bulan sa mag-uuma kon \u201cFarmers and Fisherfolks Month\u201d."}, {"text_idx": "#000003", "text": "Pinasikad sa tema nga \"Modernisasyon ug\nIndustriyalisasyon Pasingud sa Abunda nga Abot ug Dako na Kita\", ang\npaggamhanang lokal sa lungsod sa Carrascal hugtanon nga milaum nga mapahamtang\nang mga programa luyo sa pagpaningkamot sa pagbag-o sa sektor sa agrikultura\nngadto sa modernisado ug industriyalisadong pamaagi aron mas makaalagad sa mga\nmag-uuma ug mangingisda sa maong lungsod."}, {"text_idx": "#000004", "text": "Subay sa selebrasyon, ang libreng BINHI nga humay\nalang sa tanang mga mag uuma nga aktibo sa pagpananom og humay ang gipang-apod\napod. Ang libreng binhi sumala pa sa taho gikan sa Department of Agriculture -\nRice Competitiveness Enhancement Fund (RCEP) nga programa."}, {"text_idx": "#000005", "text": "Sumala pa sa buhatan sa Municipal Agriculture\nOffice nga gipamunuan ni Municipal Agriculturist Japhet Sugian, gawas sa\npagpang-apod apod sa binhi, mihimo usab sila og Registry System for the Basic Sectors in Agriculture (RSBSA) registration, nagpasabot og\nmipadali sa Rice Crop Manager (RCM), insurance coverage sa mga tanom\n(crops) og mga buhi (livestocks) sa mga mag-uuma, apil na ang pagpang hatag sa\nmga nagkadaiyang binhe sa mga gulay, og daghang pang serbisyo nga makabenepisyo"}, {"text_idx": "#000006", "text": "Ang maong aktibidad molangkob sa tulo (3) ka adlaw\ngikan Mayo 18-20, 2022 nga ipahigayon sa Panikian Covered Court, Panikian,"}, {"text_idx": "#000007", "text": "Sumala pa sa taho nga gikinahanglang magdala ang\nmga mag-uuma sa bisan unsang government identification card para sa ilang\npagkatawo ug endorsement gikan sa ilang presidente sa Farmers Association (FA),\nbasehan aron makapahimulos sa mga programa gikan sa gobyerno. (NGPB/PIA-Surigao"}]